Karabiner 98k

Karabiner 98 kurz (K98k) er en tysk rifle med sylinderlås, designet av Mauser og innført i Wehrmacht i 1935.

Historie 
K98k er en videreutvikling av K98b som igjen kom fra Gewehr 98. Grunnlaget for benevningen «kurz» (kort) er at riflen er vesentlig kortere enn Gewehr 98, derav også navnet Karabin. Under den andre verdenskrig ble riflen produsert i stort antall av Mauser og Sauer. Produksjonen endte i 1945, og det regnes med at over 14 millioner rifler ble produsert. Våpen med produksjonsår 1940 og tidligere regnes som de våpen med best kvalitet på stålet. Våpen produsert i slutten av krigen hadde ikke like bra stålkvalitet som tidligere våpen. Dette skyldtes dårligere tilgang på stål.

Design/oppbygning 
Riflene har brukbar treffsikkerhet med åpne jernsikter på 500 meters hold, og rifler som var best i test fikk kikkertsikte og ble brukt som skarpskytterrifler. Riflen har fester til bajonett modell «S84/98 III» og kunne også skyte granater. Riflen benytter 7,92 x 57 mm-patroner. Militær ammunisjon var festet sammen i ladeskinner med 5 skudd, og kunne raskt trykkes ned i magasinet med sluttstykket i bakre stilling. Når våpenet er tomt kan ikke sluttstykket føres frem og låses fordi det hindres av magasinfjæra. Dette er for å gi beskjed om at våpenet er tomt, slik at man unngår å skyte med tomt kammer. Ved sivilt bruk kan denne funksjonen være irriterende, og mange ombygde Mausere har fått fjernet denne funksjonen.

K98k i Norge 

Store mengder av riflen ble liggende igjen i Norge etter den andre verdenskrig, og riflen ble tatt i utstrakt bruk i lang tid av det norske forsvar og i Heimevernet. De fleste riflene, unntatt enkelte som gikk til Marinen, ble bygget om til 7,62 x 63 mm (.30-06 Springfield). Marinen beholdt riflene i originalkamringen 7,92 x 57 mm Mauser.

De Mausere som ble ombygd til 7,62 x 63 mm blir gjerne kalt HV-Mauser eller Heimeverns-Mauser. Disse kjennes på at de er stemplet med 7,62 og enten HÆR, FLY eller K.ART fulgt av et nytt serienummer gitt etter ombygging. De fleste Mausere med K.ART-stempel, har originalkamring i 8x57 mm. Det samme gjelder de som var stemplet med KNM (Kongelige Norske Marine).  Det originale, tyske serienummeret er stemplet over med en strek for å vise at det ikke lenger gjelder. NSB (Norges Statsbaner) brukte også Mausere tidligere til å avlive påkjørte dyr. 

Disse våpnene er ikke lenger i tjeneste, men brukes flittig av skyttere og jegere verden over. Kongsberg Våpenfabrikk produserte skjefter for Mauser, men kun som reserve, som erstatningsdel for brukne eller skadete kolber.

Produsentmerking 
Karabin 98k ble produsert gjennom flere årtier og to verdenskriger. Flere tyske firmaer produserte riflene, alle med hver sine merkingner og typebetegnelser.

Brukere 

Kar98k er en av de mest produserte riflene i verden, og ble brukt av mange nasjoner. Under 2. verdenskrig var K98k standardvåpenet til tyske soldater. Tysklands allierte ble i mange tilfeller forsynt med tyskproduserte Kar 98k. Etter krigen var det store overskuddslagre av tyske våpen. Særlig Soviet hadde store mengder tyske rifler som ble modifisert og delt ut til mange av deres allierte på begynnelsen av den kalde krigen. I landene som hadde vært okkupert, slik som Norge, var det i noen tilfelle også store overskuddslagere som ble brukt i hærene fram til de ble erstattet av automatvåpen. Selv 2. verdenskrig markerte slutten på sylinderlåsrifler som standard militærvåpen og selvladende våpen overtok, var Kar98k et lett tilgjengelig og billig alternativ brukt av opprørsbevegelser, særlig i Sørøst-Asia helt opp til 1970-årene.

Eksport før krigen 
  Kuomintang-regimet i Kina kjøpte et ukjent antall rifler 1935-38
  kjøpte 20 000 Kar98k i 1937
  kjøpte Kar98k i flere år før krigen, og konverterte eldre Mauser-rifler i egen arsenal til Kar98k-standard
  kjøpte 5000 rifler tenkt brukt som lette panservernvåpen i 1939.

Tyskland og deres allierte 

  Det tredje riket
  bestilte 600 rifler med granatkaster under andre verdenskrig, siden finnene manglet granatkastere for sine egne Mosin-Nagant. Bare 100 ble brukt i kamp.
  Vichy-regimet i Frankrike
  Den uavhengige staten Kroatia: Brukt i stort antall av både Ustasja-militsen og de regulære kroatiske styrkene.

Bruk av erobrede våpen under krigen 
  brukte erobrede mauserrifler tidlig i krigen på grunn av akutt mangel på egenproduserte Mosin-Nagant
  Etiopiske opprørere brukte erobrede Kar98k mot italienske styrker i Italiensk Øst-Afrika fra og med 1941.

Overskuddsmateriell i Vest-Europa etter krigen 

 Tyskland etter krigen
  konverterte rifler til militær konkurranseskyting etter krigen.
  brukte tyskproduserte rifler i den franske okkupasjonssonen i Tyskland
  hadde betydelige lagre av tysk overskuddsmateriell etter krigen og bruke Kar98k både i originale og konverterte kamringer i etterkrigsårene.
  hadde som Norge store mengder tysk krigsmateriell etter krigen og bruke Kar 98k i hæren i etterkrigsårene
  brukte erobrede tyske rifler i 1945 i storhertugens garde, erstattet av kanadiske Ross-rifler senere samme år.

Sovjetunionens allierte forsynt med overskuddmateriell 
 : I alminnelig bruk av Landstreitkräfte fram til 1960-tallet, og fortsatt brukt her og der etter dette.
  (etter 1945)
 
  Den sosialistiske føderale republikken Jugoslavia

Nasjoner i Sørøst-Asia 
 
  Indonesiske opprørere brukte Kar98k erobret fra nederlenderne under den frigjøringen i 1945-49 
  Vietnams folkehær og Viet Cong brukte erobrede mausere levert fra Soviet under Vietnamkrigen

Andre 
 
  Både den israelske hæren og Haganah, den paramilitære gruppen hæren sprang ut fra, brukte Kar98k

Referanser

Eksterne lenker 
 
 Skjematisk tegning av K98k (tysk)

Repetergeværer
Våpen fra andre verdenskrig
Skytevåpen i kaliber 7,92 mm
Wehrmacht